दो स्थानों पर दलित व्यक्तियों की मारपीट, केस दर्ज
सबलगढ़/दिमनी | जिले के सबलगढ़ एवं दिमनी थाना क्षेत्र स्थित दो अलग-अलग स्थानों पर दबंगों ने दलित व्यक्तियों की मारपीट कर दी। जानकारी के मुताबिक दिमनी थाना क्षेत्र के छत्ते का पुरा निवासी रामनाथ पुत्र बाबूलाल जाटव (53) शुक्रवार की देर शाम माता का पुरा स्थित कुएं पर कृषि कार्य रहे थे। इसी दौरान वहां रहने वाला मुकुट सिंह तोमर मामूली बात पर रामनाथ को जातीय सूचक गालियां देने लगा। विरोध करने पर मुकुट ने रामनाथ की बेरहमी से मारपीट कर दी। इसी प्रकार सबलगढ़ थाना क्षेत्र स्थित नंदू का पुरा गांव में भूपेंद्र पुत्र बीघा राम जाटव (35) की देव सिंह कुशवाह व मीना ने जातीय अपमान कर मारपीट कर दी।
hin_Deva hin_Deva